CELEX: 32015R2316
Language: da
Date: 2015-12-08 00:00:00
Title: Kommissionens gennemførelsesforordning (EU) 2015/2316 af 8. december 2015 om tarifering af visse varer i den kombinerede nomenklatur

12.12.2015   
            
            
               DA
            
            
               Den Europæiske Unions Tidende
            
            
               L 328/52
            
         KOMMISSIONENS GENNEMFØRELSESFORORDNING (EU) 2015/2316
   af 8. december 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. december 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En cylindrisk, batteridrevet artikel af plastik med et låg (en såkaldt »elektronisk sparebøsse«), som er 17 cm høj og 12 cm i diameter.
                  Låget indeholder en lille LCD-skærm og en sprække, hvori man kan putte mønter (f.eks. euro). Når en mønt manuelt indføres i sprækken, måler en mekanisme i låget (regnemekanismen) møntens diameter, og derpå vises møntens værdi.
                  Når der en efter en indføres flere mønter, lægges de målte værdier til de foregående, og den samlede sum vises på LCD-skærmen.
                  Mønternes værdi trækkes ikke fra, når de bliver fjernet fra sparebøssen.
                  Se billede (1).
               
               
                  8470 90 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 8470, 8470 90 og 8470 90 00
                  Artiklen er en sammensat vare bestående af en plastikbeholder og en regnemekanisme. I forhold til andre, almindelige sparebøsser er regnemekanismen karaktergivende for artiklen. Tarifering efter materialets beskaffenhed (kapitel 39) er derfor udelukket.
                  Da artiklen ikke tillader manuelt datainput (mønter er ikke data), anses den ikke for at være en regnemaskine (se også de forklarende bemærkninger til HS, pos. 8470, afsnit A, pkt. 1). Da regnemekanismen gør det muligt at lægge mindst to tal sammen, hvor hvert tal består af flere cifre (f.eks. 0,02 EUR + 2,00 EUR = 2,02 EUR), opfylder den betingelserne for tarifering som en regnemekanisme (se også forklarende bemærkninger til HS, pos. 8470, første afsnit).
                  Hele artiklen skal derfor tariferes under KN-kode 8470 90 00 som andre varer med en regnemekanisme.
               
            
         (1)  Billedet er kun til orientering.